
O BCUCIuj 





Vlaicu 


Visul cel mai frumos îl plătim mai scump... Avea și cl un vis, 
care nu-l părăsia niciodată. De câte ori ieșeam la plimbare afară din 
Sibiiu, cum se iveau în zare creștetele munţilor, Vlaicu părea schimbat. 
Vorbia mai puţin, îşi curma glumele Și rărea pasul. Era distrat. I! lua 
în stăpânire un calm necunoscut și fruntea, senină de obiceiu, i se 
învăluia într'o umbră de seriozitate. “Deodată îl vedeam strângând bu- 
zele, clipind din gene și uitându-se departe. Se opria biusc şi mă 
prindea de braf.. 

„Pe-acolo, vezi, s'ar putea. trece „Carpaţii... Mă tot gândesc, care 
ar fi mai bună: valea Oltului, valea Prahovei... Tu ce zici?..* 

Rămâneam locului câte un cias-două și el vorbia... Vorbia de 
visul lui. Işi judeca aparatul, îi cumpănea calităţi le și lipsurile, combina 
lungimea drumului, curentele atmosferice, înălțimea culmilor. Punea 
tot la: cântar și nu mai avea odihnă. In fundul ochilor vii deslușiai 
o strălucire de patimă. EI, care avea vorbe așa. de puţine, nici nu 
încerca să-și lămurească ispita, dar din câte un cuvânt aruncat, din 
tăcerea bruscă, din privirea aceea îndărătnică vedeai că pătrunde pe 
deplin simbolul întâiului sbor- peste munții cari ne rup în două... 

Se înviora ca de un fior în tot trupul când încheia vorba cu un 
gest de biruitor: 

„Ce are să fie atunci, când oi sbura eu peste Carpaţi...“ 

x ji kad 

Visul ăsta la omorît... 

La omorît înainte de-a fi început să trăiască. Era doar abea în 
pragul vieţii, cu fierberea tulbure încă a celor treizeci de ani. Nu i-a 
dat nici măcar răgazul să se desmetecească puțin, să privească în jur, 
să pătrundă cât de cât vârtejul în care a ajuns el deacolo din Binţinţi 
de pe malul Murășului. Abia se scuturase de praful odăiței de student, 
îl ardeau frigurile tinereţii și-i era departe încă ceasul cumpănirilor 
potolite. Aruncat din senin în mijlocul vâltorii, singur cu patima lui, 

el se simţea stângaciu, sfios, desarmat. La tot colțul îl aștepta o sur- 
priză, o licărire proaspătă de lumină, un fior necunoscut... 

Aşa a fost fulgerat Vlaicu la începutul drumului. A răsărit deo- 
dată din marea anonimă, şi-a rotit aripile deasupra noastră, ne-a silit 
să-l căutăm tot mai sus în înaltul cerului și-a căzut întro clipită cu 
trupul sdrobit de propriul făt... — Eterna poveste a tuturora cari vin 
cu o prorocie pe pământ... 

Așa cum s'a desfășurat însă, tragedia lui are o înaltă semnificare 
simbolică E un val de lumină, care a isbucnit din regiunile vaste ale 
geniului nostru popular, a uimit o clipă lumea și s'a întors iară acasă, 
ca o solie ce și-a împlinit datoria. O flacără, care joacă noaptea în 
largul câmpului, ca să ştie satul că acolo în pământ zace îngropată 
o comoară. 

Aşa a strălucit Vlaicu, așa s'a dus. Opera lui spune tuturora, că 
în lumea de unde a venit el, sub acoperișul căsuţelor albe dela ţară, 
trăeşte şi se sbate, lovit de mizerii, chinuit de boli şi de jandarmii 
unguri, minunatul suflet creator al ţăranului român. Aeroplanul care a 
despicat văzduhul la Aspern, alături de cele mai avansate invenţii ale 
civilizaţiei umane, a indicat încă odată culmile. la cari se poate ridica 
acest suflet risipit de veacuri pe cărările înguste ale vieţii primitive. 
A fost o nouă dovadă pe seama tuturora, carı întârzie încă să înțe- 
leagă unde trebue căutat rostul nostru; o nouă dovadă că trebue 
descătușat cât mai grabnic acest uriaş înlănțuit, care își poate cuceri 
un loc de cinste în întrecerea universală, 

* * * | | 

Pare un paradox ciudat, dar e aşa. Aurel Vlaicu, care şi-a ne- 
murit numele cu o invenţie de domeniul celei mai înaintate probleme 
a culturii moderne, a fost și a rămas până în ceasul din urmă o în- 
trupare tipică a ţăranului român, a ţăranului ardelean. Prea era dintr'o 
bucată, prea se încercuise în gândurile lui, prea deaproape îi era în- 
rudirea cu spiritul inventiv al poporului nostru, ca să se poată desface 
de moștenirea deacasă. El a umblat la școală, a trecut, a făcut studii 
politehnice în Germania, a învățat ungurește și nemţește, a ascultat 
concerte şi teatru, dar cultura străină n'a fost în stare să-i spulbere 
îndemnurile lumii patriarhale, de care nu s'a deslipit niciodată. Vlaicu 
a rămas ţăran... 

Absorbit de-un gând care-i străbătea toată ființa, el nu putea 
privi decât înainte spre ţintă. N'avea nici răgazul, nici trebuința să 
se uite în lături. Erau atât de angajate toate resorturile:simțirii lui de 
dorința care-l muncea, că alte chemări ale vieţii nu-i. puteă, pătrunde 
izolarea. Nu i-a cerut culturii decât atâta cât îi trebuia pentru planu- 
rile lui. Alte tentaţii nu l-au putut robi. A. învățat deci matematica 
superioară, chimia și fizica, dar s'a scuturat de toate.celelalte ca de-un 
balast. Cu -spiritul lui: de selecţiune, cu. intuiţia admirabilă ce-o: avea 
din copilărie, el căuta cele mai simple formule pentru teoriile ştiinţi- 
fice, cari îl preocupau, apelând mai mult la puterea de imaginație, la 
bunul simț al minții ţărăneşti și mai ales la îndemânarea mânii, Care 

nu greșia niciodată. Muncia cu patimă, unind devotamentul sălbatic 
al geniului cu stăruința ţărănească. 

Deaceea Vlaicu a fost toată viața lui un izolat, cum rar se întâl- 
nesc. In vremea când găuria şuruburile lui migăloase, viața, fireşte, 
cu toate valurile ei curgea alături de dânsul. E! nu-i vedea aspectele 
multicolore, încrucişarea de pasiuni, cari se agitau în umbră. Nu cu- 
noştea reţeaua de convenţii şi îndatoriri, care îndruma pe trecătorii 
din jurul lui. Nici nu putea s'o vadă, doar până în clipa când s'au 
închis pe veci ochii aceia strălucitori au fost aţintiţi numai spre cer. 

Dacă vreai să-l înţelegi trebuia să-l vezi în atelier. Acolo era el 
acasă. In mijlocul mașinilor, în murmurul monştrilor de oțel, se stre- 
cura silueta lui sveltă în bluză albastră de uvrier şi-o vedeai răsă- 
rind sprintenă la toate colțurile. Cerceta mersul roților, atingea căngile 
în căderea lor ritmică, împărția ordine. Pupilele nestâmpărate îi stră- 
luceau ca doi licurici şi toată "figura lui primea o lumină nouă. Simţea 
parcă plutind împrejur ceva din voința creatoare, un văl diafan îm- 
pletit din lumini și umbre, ceva din misterul ge niului în luptă cu ma- 
teria. Când apăsa un resort şi se opreau toate alergările, el mai ră- 
mânea o clipă cu privirea înfiptă în pădurea de sârme. Zâmbia apoi 
și se apropia de mașină. li netezea grumazul de metal cu intimitate, 
îi spunea glume şi-i vorbia ca unei fiinţe vii. 

Intru târziu se întorcea spre noi şi continua râzând : Am visat-o 
azi noapte, pe asta mică. Făcea prostii, se suia pe părete drept în sus. 
Acum se poartă bine.. 

Şi-apoi încrețind fruntea ușor : Mașina e mai de omenie ca omul. 
Maşina nu minte. Ascultă și primeşte porunca. Eu în oameni m'am 
înşelat, în mașini niciodată... 

Bietul Vlaicu, ce desminfire grozavă i-a gătit soarta. 


Scos din atelier şi pus în largul vieţii, el, care cunoştea toate 
legile mecanicei, rămânea buimăcit şi pierdea busola. Avea par "că ceva 
din stângăcia paserilor cu aripile tăiate. Privea mirat împrejur, căuta 
un sprijin. Se simţea străin. Vedea în faţa lui o lume nouă, cu care 
el n'a avut a face niciodată. Se poticnea la tot pasul. Auzia lozince 
neînțelese, vedea patimi nepătrunse, feţe luminate de dorinți neştiute. 
Tot ce mişuna împrejur, întreg caleidoscopul pestrit de pe calea Vic- 
toriei i se părea un bâlciu bizar plin de ciudăţenii şi şiretlicuri. Mergea 
înainte târît ca de-o undă, distrat, încurcat în socoteli, prinzând câte-o 
frântură de frază aruncată, zâmbind deopotrivă tuturor car, îl trăgeau 
de mânecă. 

In dibuirea asta prin haos dă greș de multeori, nesocotea o mul- 
time de prejudecăți, schimba oamenii, nu potrivea vorbele. Toate câte 
vedea în drum își amestecau conturele şi se grămădeau într'un val in- 
form schimbat la tot pasul de capriciul clipei... 


Seara când venea la restaurant mişca din umeri... — M'am în- 
tâlnit cu Popescu... Zice că nu-i bună firma Gnom, e mai bună Anzani... 
Ce prostie... 

— Ce? 

— l-am spus, dumneata ești liberal cam tachist.. | 

Aşa vorbia uneori... Cei din jur rămâneau încurcați, când auzeau 
ce spune. li vedeai strângând din umeri, zâmbind și dumerindu-se că 
omul ăsta habar mare ce vorbește. Ei nu-și dau seama, că pentru 
Vlaicu, cuvintele, acest fluid elastic, nu aveau nici o semnificare deo- 
sebită. Obișnuit să-și toarne gândurile întro formă materială, în metal 
sau în lemn, vorba lui venea ca un joc capricios, pornită câteodată 
numai de dragul sunetului... 

Eu, — spunea de-atâtea ori. — nu ştiu să vorbesc. Nici n'am 
mai mult de patru sute de cuvinte. Le învârtesc așa... Când întrebau de 
aeroplan, le-am spus: eu nu pot vorbi. Chemaţi pe Lupu, să vor- 
bească el. Mie să-mi dați o tablă și-o cretă și când isprăvește el, 
arăt eu... 

Cu toate aceste, tovărășşia pe care o căuta mai mult era a scrii- 
torilor. Intre ei se vedea mai iubit, mai înțeles. H și fermeca melodia 
frazei când venea limpede cu proiecțiuni de lumină. Atunci asculta cu 
buzele strânse și nu-i scăpa nimic. Tăcea şi la urmă pleca fruntea co- 
vârşit de admiraţie: Cum ştiţi voi spune tot ce vreți... 

De multeori se întâmpla, când eram împreună cu Chendi și losif, 
— unii dintre cei mai buni din puţinii lui prieteni, — se întâmpla de 
unul arunca vorba: De ce stai pe gânduri, Vlaicule? Vorbeşte și tul... 

Vlaicu clipea din gene. Avea un zâmbet de copil biruit. 

— Eu nu pot, ca vai... 

Și-apoi, după câteva clipe de tăcere, scoțând din buzunarul! vestei 
un şurub, ni l-a pus pe masă... 

— lacă, o silabă din gândurile mele... 

%* 


: * * 

Cu firea lui particulară nu mulți l-au înțeles. Lumea îl admira, 
puţinii lui prieteni îl îmbrăţișau cu multă dragoste, dar judecata tran- 
șantă a spiritelor mediocre nu l-a pătruns niciodată. Vedeau în el 
doar abilitatea obișnuită astăzi a omului-pasăre, un pilot ca atâţi alții. 
Puterea de creaţiune prinsă în libelula lui măiastră no puteau aprecia. 
II judecau repede pe urma unui gest, sau a unei vorbe străine, poate, 
de rostul lui. li socoteau naturaleţa drept mărginire, dragostea de adevăr 
drept insolență. Şi-apoi 'mai avea încă o mulțime de păcate: figura lui 
de ardelean greoiu: nu ştia franțuzeşte, nu cunoştea culisele politice, 
nu avusese aventuri galante... S'au găsit mulți, deci, cari l-au amărât, i-au 
pus piedeci în loc să-i deie ajutor, l-au purtat cu vorbe până i-au de- 
Șteptat toată bănuiala lui țărănească... 

Cu deosebire din lumea subţire a „ciocoilor“ îi,veneau cele mai 
multe tulburări. Il despărțea de ei parcă o pornire inconştientă de ură 
strămoșească. Imi povestea cu scârbă cum odată unui, neștiind cum 
să-l mai înjure pe urma unui sbor nereușit, l-a făcut cioban pe franțu- 
zeşte, își însemnase vorba: Sang de berger... 

In fața lor Vlaicu era schimbat. Mândru, laconic, băţos, încrezut, 
arunca vorbe lapidare. 

— A venit astăzi unul, — spunea — unul de gargarisea când 
vorbia şi făcea mâh, mâh... Că așa pe dincolea... Nu sar putea un 

motor mai ieftin?... De cincisprezece cai întâi... după aceea altul de 
treizeci... că țara mare bani... Vorbea şi el şi făcea: mâh, mâh... Nu pri- 
cepea nimic... l-am răspuns: tot ce se poate, domnule, da să te sui 
dumneata în el... 

Cum să nu se supere d. Edgar Bostandaki? Cum să nu plece 
furios: 

— Sang de berger.. 


% 

In mijlocul prietenilor, Vlaicu se desgheța ușor. Il părăsea şi 
sfiala şi privirea tulbure de pe calea Victoriei. Vorba lui curgea lim- 
pede și presărată cu glume și cu frânturi de înțelepciune dela ţară. 
Vesel, comunicativ, naiv ca un copil, spunea tot ce avea pe inimă. 

'Aveai în faţa. ta: chipul simpatic” al ţăranului nostru. Păstra în 
suflet neatinsă toată comoara din bătrâni. Când arunca bereta de avia- 
tor și părăseă problemele tehnice, nu:mai era decât băiatul îfruntașului | 
Dumitru Vlaicu din Binţinţi. Vorbea valea Murășului prin rostul lui, 
De-acolo veneau cântecele pe cari le cânta din gură sau din vioară, 
de-acolo veneau pov: ştile,. principiile de viaţă, superstiţiile, dragostea 
lui de sunete şi colori. Un ceas petrecut laolaltă îmi vrăjea toată sim- 
plitatea curată a vieții noaste patriarhale. Părea că în treacăt o mână 
nevăzută ridicase vălul de pe un colț înverzit din pământul Ardealului... 

Niciodată în îndrumările intime ale sufletului nu l-a părăsit 
firea lui de sătean drept, limpede la minte, cuviincios și măsurat în 
faptele lui. 

Mi-aduc aminte, odată după ascensiunea dela Sibiu. Vizitam îm- 
preună școala de industrie țărănească de acolo. Era o groază de lume, 
toată robită de îndrăsneala lui Vlaicu. Sburase pe-un vânt puternic, 
primejduindu-şi viața ca de-atâteaori. Fiecare îi cerea un cuvânt, o 
glumă, o lămurire, EI, însă, intimidat de admiraţia aceasta spontană, 
cerca să zâmbească, să atragă atenţia în altă parte. Rătăcit se uita 
împrejur. Era jenat şi ar fi dorit un colț de liniște. De-odată simt că 
mă strânge de braț şi mi-se apleacă la ureche şoptind: 

— Uite ce m'am gândit. Văd acolo nişte stofă de odăjdii. Spune, 
te rog, să facă un rând pe cheltuiala mea, să le trimită în sat la noi 
pentru biserică. lacă adresa.. 

Așa sa întâmplat. Odăjdiile dăruite de Vlaicu au plecat peste 
câteve zile. 

Până acolo sus în albastrul văzduhului, unde plutea el cu aripi 
meștere, până acolo a putut să-i. strălucească crucea umilă de pe bise- 
ricuţa! din. Binţinţi.,. .. A E 


b 3 

Fire de artist, Vlaicu a fost un temperament pasionat. Tot ce 
făcea pornea din convingerea și devotamentul unui suflet cu alvia 
adâncă. Munca lui era determinată de-o necesitate organică şi n'avea 
nici o legătură cu micile trebuinți ale vicții lui de toate zilele. 

Niciodată nu s'a gândit la o slujbă, la o leafă. Nu cunoștea nici 
banul, nici mijloacele unui traiu bun. Mergea înainte stăpânit de nevroză, 

cu mintea chinuită de neastâmpărul creaţiunii. Impulsurile lui veneau 
din adâncimi mari, de dincolo de limitele rațiunii. Veşnic frământat 
de-un gând nou, nu cunoștea odihna. Deprins în timpul din urmă cu 
călătoriile lui‘ aeriane, îl chema tot mai des dorul să se avânte în 
spaţiu. li trebuia lărgime de orizont, viteză vertiginoasă, distanţă. Când 
mavea aeroplanul, se urca în automobil şi se îmbăta de ritmul roţilor 
sprintene. Inzadar îi spuneau doctorii să se lase de pilotaj, să facă o 
cură la Căciulata și să se păzească cu defectul lui de inimă... Nu-i 
băga în seamă.. 

Odată căzuse bolnav de rinichi şi zăcea de vre-o două luni Şi 
jumătate. Palid, slab, cu buzele arse de friguri, sta între perini. Cu 
capul întors spre fereastră căuta din ochi un petec de cer albastru: 

. — Ce moarte stupidă ar fi să mor în pat! 
$ ij * 

Acum Vlaicu nu mai este. L-a fulgerat visul nostru al tuturora 
în care sa muiat și aripile lui: să treacă munții, să dărâme în con- 
știința milioanelor 'stavila. care ne desparte. Astfel capătă și moartea 
lui un înțeles simtolic, o putere magică care robește sufletele. 

Vlaicu e primul sol al unui vis milenar, întaiul soldat căzut pe- 
un câmp de bătaie, cel dintâi sânge vărsat pentru trecerea Carpăţilor. 
Ca un post de avangardă al unei oştiri care așteaptă ordinul de ple- 
care, el moare prevestind izbânda. Moartea lui sguduie toate fibrele 
simțirii româneşti. Toţi îl plâng, toți aleargă să-l mai vadă, să-i arunce 
o floare pe mormânt. Prin inimi trece fiorul cu care să anunţă marile 
primeniri ale unui neam. Simţim cu toți măreţia clipei: avem întâiut 
mort al unei idei, îi așteptăm pe ceilalți... 

Moartea asta a răscumpărat nemurirea lui Viaicu. Pasărea lui nu 
și-a oprit numai o clipă aripile, ea va pluti totdeauna deasupra suf- 
jetelor noastre, o uriaşe pasăre albastră a credinţei româneşti. Ea arată 
drumul pe care se merge înainte. 

Movila lui Vlaicu e întâiul popas al unei idei în drumul ei de 
triumf.. 


x 
* x 


O după amiază tristă de toamnă e acum. 

Afară şuieră vântul şi pe fereastra deschisă văd cum în razele 
de soare àle apusului obosit tremură frunze galbene: desprinse din 
castani. Frunze veștede, visuri spulberate, vieţi coborâte în țărână.. 

Imi trec prin minte toţi câţi s'au dus de curând, sburători cu 
aripile frânte... Iosif, Chendi, Vlaicu... Dorm acum cu toţii... E atât 
de chinuitoare clipa în care înţelegi, că dacă vrei să mai întâlneşti 
prieteni trebuie să te duci în țintirim. 

Intors cândva la Bucureşti, n'am să- -i mai văd în gara de Nord, 
aşteptându-mă cu glume şi cântece. Am să privesc împrejur zadarnic 
şi-o să stau uluit, când are să mă întrebe birjani: Unde să vă duc? 

„— Du-mă la Bellu!... 
Paris, Septemvrie 1913 -OCTA VIAN GOGA 

Bisericuța dela noi din sat... 


Bisericuța dela noi din sat 

E-un biet schelet ce-abia mai stă'n picioare, 
Lăcaș sărac... însă privind spre soare 

Cu turnul lui de vifore 'ncercat. 


In încăperea-i prea ne'ncăpătoare 
Supus trec pragul din gorun cioplit 
Şi mă opresc cu pieptul răscolit 

In fumul de tămâie-aromitoare. 


„„„Unde-am ajuns, în ce comori streine, 
Pe ce tărâm, în care colţ de lume? 
Ce-i viforul de taine fără nume 

Ce-și arde vâlvătaia 'n jur de mine!? 


Privesc uimit, ascult... din strana ’naltă 
Se leagănă-un fuior de melodii, 
'Răspund din cor acorduri de copii 

Și glasuri mai profunde la olaltă. 


Miroase ca o jertfă busuiocul... 


Cu gene lungi ca spicele de grâu, 
Un rând de fete 'n colţ cu flori ta brâu 
Fac cruce des și-și cheamă ’n gând norocul. 

Alături, în cămăși frumos cusute: 

Copii, neveste cu priviri șirete, 

Flăcăi, moşnegi cu 'nțelepciunea 'n plete, 
Evlavioase babe petrecute. 


Bătrânul preot îmbrăcat în fir 

Se roagă 'n barbă și cădeinițează, 
Din lumânări râd fiori ce sângerează, 
Piecat poporul stă și-asculiă ’n șir... 


Ascult și eu plecat... din strana 'naltă 
Se 'nvolbură fuiorul! de cântari, 
Răspund din cor navrâstnice strigări 
Cu alte zeci de glasuri la olaltă... 


Şi peste toate-un plâns de-acorduri mici — 

'Incâi cu neputinţă de mistere 

Să nu-i plinească Domnui, tot ce cere, 

Foporului care se roagi-aci <! oa 


TEODOR MURĂȘANU - 

Pe două și pe trei cărări... 


In mijlocul căldurilor de vară a isbucnit prin presa negustorilor 
ale hârtie tipărită dela Bucureşti bomba „cazului Argetoianu“, Săptămâni 
intregi coloanele murdare ale urâcioșilor hândleri din strada Sărindar 
au tost umplute cu tot feiiul de ştiri mincinoase, pentru a zăpăci pe 
cetitori. Nu le mai recapitulez, fiindcă mi-e silă chiar şi de contactul 
acesta indirect cu nădușeaia intelectuală a unor indivizi cari necinstesc 
scrisul românesc. Trebue să înregistrez însă un fapt interesant, care 
denotă o ridicolă stare de spirit a partidului național. E vorba de 
„cearta ce sa iscat între Adevărul și Lupta, — 'Rozenthal fiind din 
principiu contra d-lui Argetoianu şi Honigmann apărându-l pe fostul 
ministru de ane, fireşte, tot din motive de ordin pur, principiar. 

Lumea mare îmi închipui că nu cunoaşte motivele acestei dure- 
roase deosebiri de vederi între cei doi stâipi ai cugetării politice dela 
noi. Şi poate că e bine să se știe de ce sau luat de păr patronii d-lui 
luliu Maniu. Dihonia lor lămureşte un colț din bucătăria politică în 
care îşi fierbe ciorba sălcie celebra sută a severdanilor chemați să 
cârmuiască destinele Ardealului —- dar ce zic! — ale ţării întregi. nu 

este mult. 

lată ce s'a întâmplat. Partidul naţional, ca de obicei, și de data 
aceasta umblă pe două cărări. Fuziunea cu rămășițele pur conserva- 
toare ale grupării de sub șefia răposatului Tache ionescu, în ciuda 
întregului alai cu care a fost trâmbițată, în realitate nu a rămas decât 
o simplă mesalianță, merită să se destacă la cea dintâi probă de foc. 
Conservatorii credeau că se cunună cu nişte proști guvernabili, a căror 

„popularitate“ vor şti să o exploateze, iar mireasa dela Blaj îşi făcea 
socoteala că zestrea politică a d-lui Mișu Cantacuzino îi va șterge 
pata regionalismului sau cel puţin i-o va acoperi, Nici nu mai încape 
îndoială că, dupăcum se întâmplă de obște în astfel de împrejurări, 
amândouă părţile sau înșelat amarnic. Proștii s'au dovedit a fi încă- 
păţânaţi, iar boereasca prezență a fiului Nababului în partidul naţional 
nu a schimbat nimic din mutra campestră a d-lui luliu Maniu. Lucrurile 
au mers înainte ca și până atunci, rău de tot, convingându-se fiecare 

contractant în parte că mai e nevoie de o pa oarecare pentru 
ca menajul să nu se strice cu ruşine. Atât d. luliu Maniu cât și „re- 
găţenii“ d-sale sau uitat împrejur după un amic al casei, care să le 
vie în ajutor. 

„Cazul Argetoianu“ le-a căzut de minune în bătaia puștii, Ahtiate, 
amândouă ramurile „naţionale“ sau năpustit asupra lui lacome de 
câştig. Ramura tachistă, reprezentată în acest caz prin Lupta lui Ho- 
nigmann, şi-a ales ca punct de sprijin, ca să zicem aşa, pe d. Arge- 
toianu. In ipoteza că d. Argetoianu ar părăsi partidul poporului, d-] 
Mişu Cantacuzino și-l dorea tovarăş cu greutate față de exorbitantele 
pretenţiuni ale d-lui Iuliu Maniu. Popamanii își închipuiau însă aitfel 
soluţionarea nenorocitei lor situaiţi de izolați fără sorți de izbândă. Ei 
au scontat ieșirea d-lui Argetoianu din partidul poporului, pentru a se 
înțelege cu d. generai Averescu în vederea unui guvern de colaborare. 
De aceia sa aruncat cu atâta furie Adevărul împotriva d-lui Ar- 
getoianu. 

Aceasta a fost inteligenta intrigă țesută cu atâta străvezie dibăcie 
între „subhururghiile“ blăjene şi podul Mogoşoaiei. Aceasta este și în 
clipa de faţă, spre mai marea veselie a spectatorilor ironici. Mai ră- 
mâne numai să se producă şi desbinarea partidului poporului, pentruca 
hazul să-și ajungă culmea. 

Până atunci să ni se dea însă voie să constatăm încă odată în 
ce hal de desorientare și slăbiciune se găseşte suta aşa zisului partid 
național. Atâţi cât sunt, se sbat pe drumuri opuse, căutând să se înţo- 
lească pe socoteala vecinilor. Nici o forță a convingerilor și nici o 
credință aleasă nu-i frământă pe acești bieți întârziaţi ai unor vremuri 
cari nu mai vor parcă sa moară niciodată. 

Și mai putem constata ceva destul de important cu acest prilej. 
Sar părea din toată povestea aceasta că Rozenthal este ortodoxul na- 
țional adevărat, iar Honigmann e abia un pârlit de neolog în cadrele 
organizaţiei politice a d-lui luliu Maniu, cu tot ajutoriul pe care i-l dă 
zilnic vărul său Paukerow, care stă la Cluj, mă rog, și e ardelean 
get-beget. 

Prin urmare să luăm aminte! Partidul naţional umblă pe două 
cărări. Și nici acestea nu-i sunt suficiente. Partidul naţional ar dori 
să umble pe trei cărări. li urăm să ajungă să le dobândească pe toate 
trei, ca să-i putem număra picioarele. Astăzi știm că are patru. Atunci 
ar avea probabil şase. Ce animal are să fie? Doamne fereşte!.. 


EUGEN GOGA 

Schimbări de nume 


Ceea ce francezul numeşte une scie (fierăstrău), ajunsese pentru 
noi vro câţiva, întro vreme, tachinarea colegului nostru lon Popescu, 
cu numeroasele și. zilnicele întâlniri ale acestui nume la cele mai va- 
riate rubrici ale gazetelor, şi chiar ale gazetei la care scriam împreună: 
— Măi Popescule, de ce drăcii te-ai apucat iară? Auzi că te-a prins 
omul la coteţul cu găini şi te-a dat pe mâna sergentului... A, Popes- 
cule, se fac astiel de lucruri? Uite că te-au dat afară dela percepţie 
pentru delapidare de bani publici... Și cu toate astea, iată-te numit ju- 
decător pe pace la Călmățui! — Bravo Popescule, felicitările noastre, 
dar nu știam când te-ai dedat la cultura viței... lată-te decorat cu 

„Meritul viticol“ clasa a II-a... Bine, bine, înțeleg să cultivi viţa, dar 
ce cauţi în viile Domnului? Uite că te-au găsit pe stradă în stare de 
ebrietate manifestă şi te-au condus la secţia respectivă... Un om ono- 
rabil ca tine, despre care spune dincoace că ai fost cooptat în con- 
siliul de administraţie a băncii „Camăta poporului“! — Dar ce e cu- 
mulul ăsta nene? Te-au pus şi în consiliul Casei meseriilor? — Și șef 
de birou în aceiași administrație? — Și inspector clasa Il-a? — Şi 
medic clasa l-a?.. — In loc să te întoarcă la ocnă, de unde abia 
fugiși în ziua de Joi ale curentei orele 1 ante meridiane?... 

Bine înțeles că toate aceste cinstiri sau ocări se adresau celor 
mai diferite persoane, cari totuşi aveau ceva comun între ele și cu 
prietenul și colegul nostru: numele de lon Popescu. 

Mi-am adus aminte de acest lucru citind în ziarul de deunăzi o 
informație cam așa: „Suntem rugați să atragem luarea aminte a celor 
în drept asupra: faptului că intendentul spitalului din U., d. lon Po- 
pescu, se poartă în mod nepermis cu bolnavii cari vin în contact cu 
d-sa“... Dacă ar mai fi continuat fierăstrăul, ar fi fost să-i zic lui Po- 
pescu: — Numai intendent de spital nu fuseşi până acuma... Adică 
ce-ar fi să dai o desmințire în gazetă, precum că lon Popescu, inten- 
dent de spital nu este acelaș şi. nu trebuie să se confunde cu... Dar, 

în acest caz, câte coloane d ziar ar trebui să fie pline zilnic cu asttet 
de desminţiri?! 

“Din când în când totuși dăm peste câte una, de pildă (nu cităm 
decât texte autentice): „D. avocat lon Popescu din Capitală ne roagă 
să arătăm că avocatul Ton Popescu, care a fost implicat în fraudele 
cu ,bonurile de rechiziție dela Bacău, e altul decât persoana d-sale: și: 
că “asemănarea de nume e numai o simplă coincidenţă“... Pe calea unor 
astfel de rectiticări însă, oare unde am ajunge? — „D. Ion Popescu: 
din Capitală, . strada . “Sapienţei, ne roagă să arătăm ca d-sa nu este 
una şi aceeași persoană cu d. lon Popescu din strada Prudenţei care...“ 

— „D. Ion Popescu din strada Prudenței No. 13 ne roagă sà facem 
a că nu este identic cu d. lon Popescu din aceeași stradă No. 


, despre care...“ — „D. lon Popescu dela No. 31 etagiul I ne atrage 
aiena că d-sa și d. lon Pa dela acelaş număr etajul al Ill-lea 
sunt două persoane deosebite... „D. lon Popescu,.. 

x 
% * 


O simplă coincidență, desigur însă şi mai curioasă decât toate 
acestea, este şi aceea care rezultă din ceastălaltă informaţie, pe care 
o culegem din chiar „Monitorul Oficial“ (ce e drept cu o mică dar 
neînsemnată modificare): — „D. lon Popescu a fost numit impiegat 
auxiliar cl. Il-a în serviciul exterior general a! serviciului finanţelor 
(serviciul serviciului!) în locul dlui Popescu demisionat...“ Popescu în 
locul lui Popescu! — Tot aşa, de-o pildă, dacă ar fi vorba de un 
proces al dlui lon Popescu împotriva dlui lon Popescu. —.cine va 
câștiga acest proces? — Popescu, de sigur: și cine-l va pierde? — 
Popescu. Intrun asemenea caz, nimic war fi mai mai uşor pentru ori 
şi cine să facă pe somnambula extralucidă care... prezice trecutul şi 
ghicește viitorul! 

Cu toate acestea, lucru ciudat! Atâţia Popescu și atâtea şi atât 
de felurite neplăceri din pricina acestor asemănări de nume, şi cu toate 
astea numai arare ori, extrem de arare ori, dăm în lungile pomelnice 
ale celor cari îşi cer 'schimbarea numelui prin ministerul de justiție, 
peste câte un Popescu ce simte necesitatea de a se numi altfel; cei 
mai mulți se vede că sunt totuși mulțumiți, poate unii și mândri, de: 
un nume care de alttel, chiar prin etimologia lui, se poate chema fără 
îndoială, în sine, cinstit. 

Dintro listă, de vr'o sută de petiţii de schimbări de nume cel 
puțin, abia dacă găsim un Popescu, și nici acesta Jon, ci Alexandru 
Popescu, care „a făcut cerere pentru schimbarea numelui său patro- 
nimic de Popescu în acela de...“ (nu importă). — In schimb însă, 
poate ca să nu se strice echilibrul Popeştilor, găsim numai decât o: 
altă cerere în cuprinsul că — „D. Nicolae C. Vasile, domiciliat în co- 
muna... a făcut cerere acestui minister pentru schimbarea numelui său 
patronimic în cel de... Popescu!“ — lată un om care desigur nu urmă- 
rește originalitatea, nu caută să se deosibească, prin numele său cet 
puțin, de comunul muritorilor... 

Cine ştie ce i-o fi îndemnând pe alţii să ceară schimbări de 
nnme, ce pot aminti și ele pe Popescu numit în slujbă în locul lui 
Popescu? Cutare nu mai vrea să se numească Vasilescu, ci preferă 
Grigorescu, celuilalt nu-i place Petrescu, ci vrea mai bine Pavelescu... 
—- Cel puţin, adăogarea unui escu în coada unui nume de botez, spre 
a-i da o înfăţişare mai... patronimică, poate fi mai explicabilă. "Astfel, 
avem în lista care ne-a dat subiectul acestei cronici pe: d. Teodor I. 
Gheorghe care doreşte să se numească în viitor Teodor l. Georgescu; 
d. Matei lon Ghiţă care cere să i se dea voie a se numi Matei |. Ghi- 
tescu; sau pe d. Leonte G. Tănase, care vrea să fie cunoscut de acuma 
înaiute sub numele 'mai distins de L. G. Tănăsescu. 

Dacă e vorba să-și schimbe cineva numele, înțelegem în tot 
cazul să-și aleagă unul mai puțin comun; de pildă, avem în lista 
noastră pe d. Constantin M. Niculescu, care-și adaogă porecla de 
Sudiţi (plwealele acestea sunt de mai mult timp acuma la mare modă 
ca nume patronimice de împrumut) sau pe d. I. M. Vasilescu, şi 
care îşi ia pe de-asupra numele unui mare artist al nostru, spre a se 
numi... lñ sfârşit toate aceste schimbări şi adăogiri de nume sunt poate 
cele mai raționale, şi mulţi ar face bine să imiteze exemplele de felul 
acela, care transformă un nume prea comun, echivalent cu un anoni- 
mat, într'unul care să-i deosibească mai mult printre ceilalţi concetă- 
teni şi contimporani ai lor. 

Nu înţelegem, oricum, unele tendințe de-a dreptul contrare ce mai 
vedem manifestându-se. De exemplu: d. Niculae Măriuţă nu e mulţumit 
cu numele acesta destul de drăguţ şi original, ci pretinde-să se nume- 
ască Niculae Pavelescu! — D. Gheorghe Șandru crede că o să-i fie 
mai bine dacă o să-l cheme... cum credeți? — Gheorghe lonescu! 
lată o francă și adevărată cădere în anonimat... Insuşi un domn Traian 
Jianu, e nemulțumit cu acest nume celebru, istoric, şi i-ar conveni mai 
bine Traian Teodorescu! i i 

Din contra, ceea ce înțelegem mai curând şi mai perfect decât 
orice, este când cineva caută să scap“ de un nume cu sunet sau in- 
teles urât, sau oricum jenant, — şi atunci Chiar şi quasi-anonimatul 
e bineînţeles preferabil. Când te chiamă Gheorghe Spirea Caracudovici, 
e de înțeles să ceri voie onor. minister să te poţi numi pe viitor fie 
şi numai Gheorghe Spirescu; sau când îţi zice Nicolae Salam, nu e 
de mirare să ceri să te cheme Nicolae Florescu (ceea ce ar reveni 
cam acolo că dacă te-ar chema lon Cârnat, să ceri să ţi-se zică Ion... 
Trandafir sau lon Patrician), Tot atât de autentică e cererea d-lui 
Vasile Şchiopârlan de a se numi Vasile... Dumitrescu, precum şi aceea 
a d-lui lon Brăgaru de a i-se schimba numele în — (aceasta e într'adevăr 
culmea anonimatului): — lon lonescu! Poate că pentru a nu fi bănuit 
după numele său patronimic, că ar fi cam de prin... Cadrilater, d. 
Brăgaru și-a ales numele cel mai românesc cu putinţă. 


“e 
x * 


Schimbările de nume evreiești sunt și ele de mai multe feluri; 


1149 
© BCUCIuj 


îi nu însemnează întotdeauna o romanizare. Astfel d. Haim Herșcu 
erensohn cere să i-se zică de acuma Haim Lupu Berensohn; adică 
ce-și schimbă Lupu aicea? Desigur numai numele patronimic nu. D. 
losub Haim losub nici măcar atâta: el pretinde să se cheme de astăzi 
înainte: Iosub Haim... Davidsohn! lar d. Avram Isac preferă numele de 
Avram... Bercovici. La ceea ce n'am putea să zicem altceva decât: 
„De gustibus...“ 

Dar iată şi o dublă schimbare de nume cu care vom termina: 
d. Eduard Birmănescu a făcut cerere pentru schimbarea numelui său 
patronimic de „Birmănescu“ în cel de „Marinescu-Slatina“ spre a se 
numi“... Aceasta ne aduce aminte de o anecdotă, de care evreii nu 
trebuie să se supere, căci e opera chiar a unui ironist evreu: 

Un israelit se botează şi trece la religia protestantă; puțin dup'aceea 
își schimbă şi această confesiune și devine catolic. Un fost coreligionar, 
mirat de atâta nestatornicie, îl întreabă, ce să însemneze aceasta?., — 
Foarte simplu, îi răspunde cellalt. Tu știi, că dacă un israelit se botează 
şi-l întreabă cineva: „ce ești?“ iar el răspunde, “depilda; „Catolic“, 
creştinul nu se lasă într atâta, ci-l mai întreabă: „Dar înainte de 
asta ce-ai fost?“ — Atunci acela trebuie să tăeptiidăs „israelit“ — 

„Care va să zică tot jidan“, o să și audă. — Dar la mine e altfel: 
mă întreabă: „ce eşti?, — răspund: „Catolic“; — „dar înainte de asta 
ce-ai fost?“ — „Protestant!“. 

ION GORUN 





1189 © BCUCluj 





Războiul mercenarilor 


Pe calea spinoasă, de-alungul căreia ne străduim să căutăm cu 
toţii cea mai fericită orientare asupra treburilor publice, ni sa așezat 
adeseori dinainte o invazie nesuferită de vietăți parazitare ; atâtea cu- 
noscute și nedorite apariţii de răscruce, obişnuite de foarte multă vreme 
să strige” la toate cele patru vânturi necazurile altora, durerile altora, 
şi, ceeace ni se pare mai ciudat, duşmăniile altora. E un respingător 
fenomen de mimetism» social, pornit parcă dinadins să încurce lucru- 
rile pretutindeni, şi el a năpădit în mod îngriiitor frontul nestabilizat 
încă al democrației româneşti, împiedicând desfășurarea firească a for- 
telor acesteia. Sunt împrăștiați peste tot locul, aceşti mercenari ai lupte- 
lor noastre politice, pregătiți totdeauna ori să trădeze ori so rupă la 
fugă, dar gata în acelaș timp să atace sau să apere o cauză care nu 
e a lor. 

Câteodată, această cauză ar merita, fără îndoială, apărători 
mai onești. Nu de mult, d. Octavian Goga a ridicat de urechi, în vă- 
zul tuturor și în paginele acestei reviste, pe amabilii „protectori dela 
București“, repeziți ca lăcustele asupra măruntelor nevoi ale Ardealu- 
lui. Minoritățile, cu deosebire, au de suportat avansurile insistente ale 
acestor lefegii dornici de un bun plasament. In redacţiile gazetelor maghi- 
are dela Cluj sau dela Timişoara apar ca din pământ, asemenea 
binevoitori amici, înviesmântați în costume pitorești de excursioniști, 
recomandându-se cu dezinvoltura cerută de împrejurări, şi declarân- 
du-se așa din senin protectori ai bieţilor lor concetâţeni din Ciuc sau 
din Trei Scaune. Nu mai trebue să adăugăm, că niciunul din înduio- 
șaţii călători nu ştie o iotă ungureşte, habar mare de condiţiile de 
viață ale populaţiei maghiare, şi na trecut până acum, dincolo de 
Predeal, decât de câteva ori,- înainte de răsboi, până în valea Temeșului, 
unde fostul restaurator Klein servea atât de gustoase gulaşuri secuieşti. 

Ce poate să fie comun, întradevăr în acest caz, “Între protectori 
şi protejafi 7 “Ce resorturi sufleteşti, nevăzute, îi poartă pe- ceidintâi în 
ajutorul celorlalți ? “Nimic, dar ct desăvârşire nimic. Şi totuş, în gaze- 
tele din Capitală, în äprinsèle “discuţii de vagon-restâurait, în atitica- 
imeril& - ministeriale, întâlneşti” doriini : gravi, cu aere de: „mecenaţi' : “ai 
umaiiităţei, cari iau subt a ipite: Tör EEE da sute de' mii-de' suflete 
năpăstuite, declarându- se dispuși să-și dea `s i viaţa pentru: respectarea 
celor n6uă pureté “dii hotărărea dela 'Alba-luliă.: Minoritățile “sunt 
fireşte recunoscatoare, Şi de aceea, ee figuri ari au “luat 'în 

antrepriză „drepturile omului“ în întregime, sunt privite cu nădejde 
și admiraţie, sunt expuse cu prisosință prin vitrinele negustorlior, ŞI 
sunt proslăvite în articole ditirambice. Li se publică părerile, li se co- 
mentează atitudinile, ii se laudă generozitatea, până când întrun fel 
sau altul, mercenari! chesiiunei maghiare, să zicem, binevoiește să-și 
prezinte nota de piată. Sărmanii naivi îşi vin atunci în fire, şi- şi dau 
seama de eroarea săvârşită, dar e prea târziu. Transformismul î îşi cere 
drepturile lui Drepturile omului, — ce Dumnezeu ! 

Aceleş lucru se întâmplă, fără supărare. şi cu politica românească 
din Ardeal. Uitaţi-vă, cine o susține în ziarele din București; o altă 
serie de protectori. De cele mai multe ori, aceste mutre de Profesio- 
nişti ai nevoilor obşteşti, aceşti infatigabili şampioni ai democrației 
au văzut lumina zilei undeva, printrun colţ insalubru al Galiției; s'au 
pripăşit apoi întro bună zi prin ceainăriile din calea Văcăreşti, unde 
timp de câţiva ani au profesat în jargon un marxism mirositor a ustu- 
roi, au suferit apoi, pentru ideile lor înaintate, câteva nevinovate as- 
vârlituri peste graniţă, -— fiecare iera de pe atunci up bărbat de convingeri, în 
embrion, ++ și Sau reintors, amnestiați, să se pună la dispoziția ori- 
cărei mari fapte naţionale. Bravii eroi ai gândirei politice din Româ- 
nia și-au închiriat pe vremea răsboiului, diferitelor legații, încâlcita lor 
sintaxă, cu toate greşelile de gramatică pe de-asupra, au precedat cu 
o înduivșătoare credinţă armatele noastre în retragerea din Moldova, 
sau au râmas, nenorociți şi plângători, în Capitala ocupată de inamic; 
au apărat mai târziu, fară prea mari beneficii materiale, la lași, prin 
alte ceainării, cauza ţării ior adoptive, sau au rămas la Bucureşti În 
solda Komandaturei germane redactând apeluri la dezertare, modest 
retribuite, pentru uzul frontului românesc. Au făcut intrun iel, sau 
întralt tel, nu dintro deosebire de temperament sau dintro înţelegere 
diferită a noţiunei de onoare. Au fost unii patrioți şi alții vânzători 
: de neam. după întâmplarea capricioasă, care i-a aruncat fie la un 
ghișeu, fie la cellăit. 

Astăzi, după răsboi, iată-i împărțiți din nou prin diferite câm- 

“puri. Mai cu seamă însă, ei iubesc Ardealul. De dragul acestuia, nu-și 
mai pot ţine firea. E drept, că de câteori vorbesc despre trecutul lui, 
mai apropiat sau mai depărtat, faptele apar cam incurcate: Șaguna 
se naşte la Răşinari, Andrei Bârseanu e autor de „povestiri vânăto- 
rești“ și partidul național! datează cel puţin dela 1848... Dar ce-are 
| aface! "Entuziasmul pentru „frați“ nu scade, tonule tot atât de cald, îm 
brăţișarea e tot atât de sinceră. Nu e, într adevăr, nici chiar d. luliu Maniu 
un advocat mai zelos al răposatului Consiliu dirigent, decât ocrotitorii 
săi din redacțiile de pe strada Sărindar. Nu e nici-chiar d. Alexandru 
Vaida, un adept mai învierşunat al formulei „Ardealul pentu ardeleni“ 
- decât aceşti vrednici urmaşi ai vânzătorilor de haine: vechi din Lem- 
. berg şi Cracovia. Nu e-nici mitropolitul Suciu din Blaj un păstrător 
mai autorizat al moştenirei spirituale, rămase dela Gheorghe Şincai, 
Petru Maior și Samuil Micu, decât acești fanatici greco-catolici, bote- 
zaţi prin circumciziune... 

Dar şi dincolo, în colțul protivnic de tabără, strânși în tanu fru- 

moaseior cusături muscelene de pe cămașa d-lui Ion Mihalache, nu 
lipsesc simbriaşii: simbriașii țărănismului. Aceştia nu mai sunt din Galiţia 
orientală, ci din vechia Polcnie rusească. Darii cunoaștem şi pe aceștia, ca 
şi pe ceilalți. Știm de pildă pe unul dintre ei, pare- mi-se chiar actualul 
prim-redactor al Aurorei, care a figurat cu multă cinste printre ga- 
zetarii piătiți cu mărci germane (ani valuta de-atunci...) și înscriși pe 
celebra listă a lui Giinther. Fanaticul țărănist de astăzi, a trecut la 
1916, în serviciul inamicului, a redactat cu mare elan murdara Ga- 
zetă a Bucureștilor, şi sa legat atât de strâns de încântătoarea cască 
prusacă, încât, doi ani mai târziu, la 1918, a fugit peste graniță, odată 
cu oștile bătute ale mareşalului Mackensen. Mai târziu, Curtea mar- 
țială Va condamnat la ocnă, în lipsă, dar oligarhia, primeidioasa și 
mizerabila oligarhie, Pa grațiat... Ce titluri mai complecte ṣe puteau 
cere, pare, unui adept militant al luptei de clasă în favoarea ţărănimei 
năpăstuite?. Şi acesta este numai un exemplu, în treacăt. Un ilustru 
medalion dintr'o galerie de portrete. 

Asistăm tot mai nedumeriţi, la războiul mercenarilor, şi nu putem 
pricepe îngrij toarea anomalie. Pentruce e nevoie de aceşti gladiatori, 
pe arena bătăliilor noastre interne? Pentruce să fie apărate interesele 
Ardealului, de indivizi cari nu pot să aibă nicio legătură de inimă cu 
acest colt de pământ? Pentrice să pledeze pentru propăşirea pluga- 
rilor de pe Ialomiţa, foştii vânzători ambulanți de șireturi de ghete ? 
Pentruce să se erijeze în „leaderi“ ai libertăţei, ocnașii iertați, la in- 
chieturile cărora se mai văd încă cicatricele lanțurilor? Pentruce, atâți 
intermediari, atâți samsari, atâți proxeneți ai cuvântului rostit sau ti- 
părit? Pentruce? Numai pentruc ă nu Știm care şef politic, regional nu 
mânuiește cu. destulă îndemânare tocul de scris şi are oroare de cer- 
neală? Numai pentrucă anumiţi deştepţi bărbaţi de stat nu au curajul 
de a-și lua, pe faţă, răspunderea murdăriilor distilate în umbră? Numai 
pentrucă e mai comod să pui pe alții să se bată, decât să te baţi tu 
u ti? Se poate. Dar şi aceste apucături le plătim foarte scump, tot 

Graţie lor, se închiagă subt privirile noastre tolerante o presă pe 
car o confecționează cel dintâi venit, în care găseşte azil şi ultimul 
agramat, și care se înstrăinează pe zi ce trece de caracterul acestui 
popor cași de normaleie lui năzuinţi. Şi o asemenea presă, nu se poate 
s'o dorească cineva. 

Luxul acesta fudul şi primejdios, de moșieri trândavi şi vbosiți 
„cari îşi lasă ogorul în prada tuturor arendaşilor venetici, nu ni- -l putem 
permite în tânăra societate românească, abia în curs de constituire. 
Patimile noastre pot să fie de foarte multe ori urâte. Credinţele noastre, 
„ greşite. Idealurile noastre, irealizabile. Da... Cât de mult ar câştiga însă, 
sforțarea spre mai bine a tuturora, și a mea, și a dumitale, iubite ce- 
titor, dacă fiecare dintre noi, cași ceilalţi din jurul nostru, sar bate 
:pentru propriile lor patimi, pentru propriile lor credinţe, pentru propriile 
lor idealuri. 

lar pe mercenari, pe gladiatori, pe lefegii, iam trimite _pur şi 
simplu, la plimbare... i ; ; 

ALEXANDRU HODOȘ 

Amintiri din temniță 
Chibritele 


De două zile eram oaspele temniţei. In celula mea de șease 
paşi, încuiată cu două zăvoare, mă plimbam de dimineața. până seara 
şi suciam la țigări, una după alta. Cine ştie, prin ce întâmplare, nu 
mi-au sechestrat tutunul și așa, duceam lume destul de albă. In fumul 
de ţigară se înecau toate: dorul de copii și de femeie şi... aducerile 
aminte. In două zile sau topit trei pachete de tutun, mai aveam trei 
şi nu-mi păsa de lumea asta. lvirea jandarmilor, perchiziția domici- 
liară, lacrimile femeii, strigătele copiilor, — îmi păreau... visuri tre- 
cute,  Câte-odată mi-se părea că aud glasul băiatului celui mic: 

— Aşa-i, tăticule, că poimâne vii acasă? Să nu uiţi să-mi aduci 
un fluier. 

Atunci strângeam ţigara între dinți, închideam ochii și așa, cu 
ochii închiși, suciam alta. 

Dar ... visurile au un sfârşit şi în temniță. Colo către seară 
„băgasem de seamă că mi-se gată chibritele. Mai aveam doar... trei. 

Desmeticit, am mai contenit din ţigări. Mi-am urmat plimbările, 
în locul stâlpului de fum, acum mă însoțiau gândurile şi aducerile 
aminte. Mă vedeam pe stradele Clujului, ` cu jandarmii în urma „mea 
şi auziam urleteie trecătorilor: 

*:— Unde” duceţi pe cânele ăla? In temniță? La ce-l mai duceţi? 
Loviţi- -l în cap, cu patul puștii. . i-a trădat patria! Pfui, popă spuicat! 

“Celula mea avea o singură | sreastră, deasupra! “uşii. * M'am suit 
pe zarul dela ușă și m'am uitat pe! “tereastră. In curteă. tembiţei văzui 
un puiu de țigan, ca de şeaisprezece ani. l-am cerut un Chibrit. au 

"— Eu, chibrite?"-- făcu ţiganut râzând cu hohot. = 
să am eu chibrite? Sunt rob şi eu, ca și dumneata +! 





unde 

— De când? 

— De şease luni... 

— Şi cât ai să mai robești? 

— Incă cincisprezece ani și jumătate, — îmi mai spuse pleos- 
căind din limbă și învârtindu-şi ochii, ca un. pui. de drac. 

Il mai. întrebai: 

— De ce te-au judecat? 

— O, părinte, — îmi răspunse rânjindu-se și apoi aruncându-mi 
o privire 0 Ala — eu nu-s ca dumneata. Eu numai... am 
omorât pe tata . 

Apoi o luă i picior, căci se apropiase temnicerul. Din acelaş 
motiv, am coborât şi eu în celulă şi mi-am continuat plimbarea. 

— Ce om fericit, — gândiam. — El nu e ca mine. El numai... 
a omorât pe tată-său. 

Mi-am sucit o țigară, am aprins-o privind cu nespusă duioşie 
flacăra chibritului. Am fumat-o încet, încet, din focul ei am aprins 
alta și-apoi iar alta, șease după olaltă. Se înserase de-a binelea, 
tocmai era să aprind şi pe cea de-a şaptea, când am auzit convorbirea 
soldaţilor ce erau de pază: 

— Ce facem la noapte? 

— Spânzurăm . .. doisprezece popi... 

— La ce? — mi-am zis atunci, m'am trântit pe pat şi am 
adormit. 
Din focul ultimului chibrit am fumat în ziua a treia şapte ţigări. 
Aş fi fumat poate opt, dar ... mi-au adus. prânzul. 

După prânz, instinctiv, “am mai sucit o țigară. O învârtiam din- 
tro mână într'alta și cântam, cu glas ca din fundul mormântului: 


— De strălucirea stelelor 
Aminte mi-am adus, 

O, stelelor, stelelor, 
Unde v'ați dus? 


După vre-un ceas veni temnicerul în i cu ţigara aprinsă. 

— Au răsărit stelele, — mi-am zis şi... am cerut foc. 

El mi-a răspuns, privindu- mă chiorâș: 

— Nu se poate! E oprit! a 

— Dacă crezi în Dumnezeu, — i-am mai zis odată, — dă-mi 
foc la țigară.. 

— Ce vreai? Să dau foc unui ticălos, care şi-a trădat patria ? 

Mai aruncă o privire asupra celulei şi ieși, învârtind cele două 
chei grele. lar eu... m'am trântit pe pat. 


O, stelelor, stelelor, 
Unde vafi dus? 


Au urmat trei zile de chinuri. Urcat pe zarul dela uşă, stam 
câte-un ceas în fereastră, în nădejdea că o să capăt foc la țigară.. 

In seara cea de-a doua am ros ţigara între dinți şi am sucit alta. 
O ţineam în mână și o priveam cu ochi aprinși, ca pe un fruct oprit... 
A treia zi, după răsăritul soarelui, am auzit paşi în apro- 
pierea celulei. 
Mam urcat repede pe zarul dela. uşă. Bătăile puternice ale 
inimii parcă îmi șoptiau, că de-astădată...nu mă urc înzadar... 
Era o fată frumoasă, ca toate eroinele povestirilor mele și... cu 
ochi vineţi. Cum tocmai trecea pe lângă celula mea, i-am aruncat o- 
privire tristă ... 


— Ce ochi frumoși, — gândiam — şi câte inimi poate se aprindă 
razele lor... Numai ţigara mea... nu pot so aprindă... 
“Am simţit amarul deziluziei și totuşi ... nu-mi venia să mă retrag. 


Nici vârsta, nici cumplitele suferințe ale temniţei nu pot să facă pe 
om nesimţitor în fața unei femei frumoase. 

Se opri în dreptul meu. 

— Cum te chiamă, părinte? 


l-am spus. 
— Pentru-ce te-au arestat? 
— Nu ştiu, — am răspuns, ridicând din umeri. 


Mă privi şi ea cu tristețe, apoi scoase din sân un carnet şi îmi 
însemnă numele. | 

— Cine eşti dumneata, — am întrebat-o acum şi eu, şi... pentru- 
ce mi-ai însemnat numele în carnet? i 

Mi-a spus. Era fata unui preot de pe Săcaş şi a fost arestată 
de-odată cu tată-său, — de șapte zile e oaspele temniței. Tatăl ei, e 
încuiat într'o celulă din etaj, iar ea e lăsată liberă şi se plimba toată 
ziua prin grădina temniţei. Aseară li-s'a hotărât soarta: vor fi depăr- 
taţi la Şopron. Peste-un ceas are să se întâlnească cu tată-său și de- 
sigur o s'o întrebe: ce musafiri a mai primit temnița? Ca să nu-mi 
uite numele, mi-la însemnat în carnet. 

O ascultam în tăcere, dar simțeam fiorii unei fericiri apropiate. 
Ah! Ochii mei ardeau atunci, desigur, ca văpaia... 

—- Ea are un tată, — îmi ziceam, — și tată-său... are chibrite.. 

— Domnişoară, — i-am zis, cu glasul aprins al înamoraţilor, —. 
dacă mergi la tatăl dumnitale, roagă-l în numele meu și al lui Dum- 
nezeu cel sfânt și drept, să-mi trimită un chibrit...0, domnişoară, 
numai un Chibrit... 

Tresări. Işi înfundă mâna .în sân şi scoase... o cutie de chibrite. 

— Vezi chibritele astea? Numai Dumnezeu știe, cum le-am câş- 


tigat... Vroiam să le duc tatei, dar... dumneata ești mai necăjit 
ca el... 

Şi îmi aruncă întreagă cutia de chibrite pe fereastră. 

— O, domnişoară, — i-am zis, tremurând de fericire, — cum 


să-ți mulțumesc ... O, zăbrelele astea... Dar...o să scap de-aici, să 
ştii... şi o să-ți trimit un peţitor... 

"Şi Dumnezeu ştie, ce i-am mai spus... 

— N'o să te ţii de cuvânt, — îmi zise acum răzând din toată 

inima. — O să-mi uiţi, chiar și numele... Dar... du-te, aprinde-ţi 
ţigara ... 
Apoi se depărta repede, spre grădină. Privirile mele mau putut 
so urmărească... se auziau pașii temnicerului... 
-y 


i %* % 
"A avut dreptate, nu mi-am ţinut cuvântul. l-am uitat și numele 
şi satul... Dar mânuţa, cu care a aruncat fericirea în celula mea, 


mam uitat-o și n'o so uit nici-odată. Adeseori când îmi aprind ţigara, 
mă trezesc fredonând: 
— Unde ești, unde ești? 
Ah! Unde eşti? De cumva nu eşti măritată, să-ţi trimit şi eu o 
cutie de... peţitori. 
- SEPTIMIU POPA 

Coloniile de munte din Banat 


— O iobăgie modernă şi naţională —- 


Am mai vorbit în paginele acestei reviste de situația extrem de 
dificilă a comunelor de munte din Banat. Asemenea cumune găsim 
pe teritoriul societății „Reciţa“ și pe domeniile statului, acolo unde 
se exploatează mine, sau unde există. centre industriale. Pe vremuri 
aceste centre erau locuite exclusiv de muncitori minieri sau industriali. 
Astăzi ele au ajuns să fie cele mai populate comune rurale din Banat. 
Sporul populaţiei de o parte și părăsirea multora din exploatări de 
alta, au creiat o problemă cu totul nouă și care așteaptă cu impetuo- 
zitate să fie rezolvată. 

Problema comunelor de munte din Banat o ridică la suprafață 
împrejurarea, că acestea nu au o situație de drept asemănătoare cu a 
celorlalte comune, ci sunt considerate drept colonii, lipsite de unele 
din drepturile politice comunale, precum și de cele ale proprietăţii. 
Cu deosebire lipsa ori cărei proprietăţi imobile pune pe acești locuitori 
întro situaţie unică în felul ei în tot cuprinsul ţării. După aplicarea 
legilor agrare, singuri acești locuitori ai țării au rămas fără nici o 
palmă de pământ şi, ce e şi mai grav, în acelaş timp lipsiţi şi de 
ocazia de lucru. Satele acestea sunt formal condamnate peirii. In timp 
ce bărbaţii capabili de muncă cutrieră ţara în lung și lat, familia ră- 
masă acasă îndură cele mai cumplite mizerii. Niciodată mișcarea po- 
pulaţiei. din aceste părți nu a fost mai vie, mai ales din coloniile si- 
tuate pe domeniile statului. 

Aranjarea situației de drept a acestor comune se putea face în 
două chipuri. Intâi, în baza legii maghiare din 1872, procedură care 
a şi fost începută pe vremea guvernării d-lui general Averescu, dar 
care, din motive necunoscute, s'a înfundat la ministerul Domeniilor. 
In sensul acestei legi, orice colonie care are o vechime de peste 30 
ani poate fi împroprietărită, răscumpărându-și loturile după o cheie 
pe care o dădea arenda anuală înmulțită cu un coeficient oarecare. 

Neacceptându-se această procedură, legea agrară deschidea o nouă 
modalitate a împroprietăririi, prin articolul cu privire la embatic. Legea 
agrară prevede că prețul de răscumpărare al loturilor va fi arenda 
anuală socotită de 16 ori. 

Cu toate aceste dispoziţiuni categorice, nu s'a făcut aproape nimic 
pentru ameliorarea situaţiei acestor cetăţeni-coloniști. Probabil, cei în 
drept nu şi-au luat osteneala să cunoască starea precară a lor, sau 
sunt nedumeriţi de împrejurarea că aceste colonii — de zeci şi chiar 
sute de ani — nu au plătit nici un fel de arendă către stat, ceeace 
pentru dânşii constitue un drept foarte puternic de a cere, pur și 
simplu, împroprietărirea fără vre-o răscumpărare. Prin aceasta înţe- 
legem, firește, numai intravilanele pe cari şi-au zidit casele, fără să 
aducem vre-un prejudiciu locurilor estravilane, cum sunt fânaţele şi 
pășunatul, pe cari le reclamă în lipsa pământului arabil. 

Neacceptându- -se nici această de a doua. procedură, ar mai putea 
îi vorba și de o a treia modalitate: colonizarea satelor de munte în 
altă parte, în județele unde statul ştim că a rezervat întinse teritorii 
în acest Scop, ca în judeţele Timiș-Torontal, Arad, şi altele. Aceasta 
ar fi însă o acțiune cu mult mai grea și mai costisitoare, care va 
constitui o problemă a unui viitor “după” toate probabilitățile, foarte 
îndepărtat. 

In loc de a alege oricare din modalităţile înşirate, statul prin 
înțeleptele organe ale guvernului actual a început o adevărată operă 
de teroare și de exterminare a uneia din cele mai frumoase popula- 
țiuni românești pe care o avem. Statului i-a revenit trista misiune să 
introducă, pentru întâia oară, iobăgia în cuprinsul Banatului, de care 
la vremea sa, graţie unor împrejurări speciale, a fost scutit. Documen- 
tele de mai jos vor avea darul să confirme întru toate dureroasa con- 
statare ce o facem. 

Noua iobăgie de care vorbim ne-o ilustrează cu prisosință co- 
muna Rusca-montană din apropierea Caransebeşului, cu o populaţie 
de 3000 suflete, în majoritate români, de unde ni se trimit o sume- 
denie de documente, care de care mai umilitoare. 

Pentru a înţelege situaţia acestor nenorociţi, amintim că, în această 
mare comună nu sunt decât cinci familii cari au intravilane proprii. Restul 
de 3000 de suflete nu au decât bunuri mobile. In afară de aceasta, 
mai amintim că șeful ocolului silvic, cel mai nemijlocit reprezentant 
al statului, și care întruchipează în persoana sa regimul feudal cu o 
demnitate ce îritrece în cruzime pe vechii exponenţi din veacurile tre- 
cute, — are o grădină de fân la marginea satului, pe care, contrar 
legilor în vigoare, refuză să o îngrădească. Imprejurul preaînsemniatei 
persoane a inginerului silvic și a grădinei sale se desfășoară întreaga 
tragedie a unii bun și îndelung răbdător popor. 

` Şi acum să" urmeze documentele: 

„Subsemnatul “Patru ` Marta, primarul comunei Rusca-montană, 
declar că, din fânaţele de o “suprafaţă totală de 280 juğăre, atribuite 
de către Comisiunea de expropriere” din Caransebeș prin hotărârea 
Nr. TT 1/1923, rămasă definitivă, “Consilieratul” agricol din Lugoj, con- 

trar acestei hotărâri, a dispus să se ia pe seama agronomului din Ca- 
ranscbeș 20 jugăre; bazat pe acest ordin agrgnomul a luat 57 jugăre, 
din care jumătate a dat armatei, iar ceialaltă jumătate a reținut-o 
pentru sine. Din rest a mai luat di Ion Galeriu, șeful ocolului silvic 
Rusca-montană, 44 jugăre, pe cari le-a vândut pentru 24,000 lei co- 
munelor Lunca-Cernii şi Răchitova din judeţul Hunedoara. Restul de 
117 jugăre, în lipsă de izlaz și fân, pe care organele organele statului 
ni l-au luat, l-am folosit ca păşune. In afaă de aceasta, în sarcina 
comunei cade pe nedreptul.şi o sumă de 3000 lei, leafa păzitorului 
fânului, angajat în baza hotărârii comisiunii judeţene susamintite“. 
Rusca-montană, 2 Septemvrie 1923. 


s. s. P. MARTA. primar. 
s. ILIE MUNTEAN, delegatul sătenilor. 


„Subsemnatul, Petru- Marta, primarul comunei Rusca-montană 
declar că, di lon Galeriu, şeful ocolului silvic Rusca-montană, o 
hotărârei comisiunii judeţene pentru expropriere din Caransebeş ȘI 
ordinului diui președinte al acelei coimisiuni, dă din pădurea Tei 
nală, expropriată prin susmenționata hotărâre, lemne de construcție 
sătenilor din comunele învecinate, fapt ce se poate dovedi cu probe 
oficiale înaintate și dlui dr. Ianculovici, preşedintele comisiei -de ex- 
propriere din Caransebeș“. 


Rusca-montană, 2 Septemvrie 1923. 
s. s. P. MARTA, primar. 


„Subsemnatul, Petru Marta, primarul comunei Rusca-montană, 
declar, că dl lon Galeriu, şeful ocolului silvic Rusca-montană a îm- 
puşcat în ziua de 19 August cu revolverul pe locuitorul Mihail Mi- 
haescu, „rănindu-l grav la brațul stâng, pentru motivul că i-a prins 
calul în grădina sa. Lezatul a reclamat cazul parchetului trib. Ca- 
ransebeș“. 

Rusca- montană, 2 Septemvrie 1923. s. s. P. MARTA, primar. 


Din numeroasele procese verbale, dresate în faţa aceleiași pri- 
mării mai spicuim următoarele declarațiuni : 


Geoige Puiu declară următoarele: Şeful ocolului silvic, Ion Ga- 
o leriw are la marginea comunei o grădină care este îngrădită din trei 
- părţi; partea rămasă neîngrădită este înspre locurile unde pasc vitele 
noastre. Prin partea neîngrădită a intrat o junincă. Prinzând-o, lon 
Galeriu ma silit să-i. plătesc. drept despăgubire suma.de 150 lei, fi- 
- xată de el, iar nu stabilită de o comisie a primăriei. Cu altă ocazie, 
vacile alungate de muscă rea au intrat în grădina susnumitului ingi- 
'* per, dar copilul meu le-a scos numai.decât. Cu toate. acestea, vigilul 
silvic Pavel Humiţa a cerut să las vacile să le ducă să le închidă, la 
ceace eu supunându-mă a împușcat după mine; din fericire gionțul nu 
“ma nimerit, Cele declarate le pct dovedi cu martori.” e 

7 Iie Poenaru declară: Inainte cu o lună, șeful ocolului silvic, lon 
- Găteriu şi cu vigilul Pavel Humita găsindu-mi vaca sângă grădina sa, 

în urma declaraţiei lui. Nicolae Miscu a prins-o şi a închis-o în curtea 
lui Iie Nicoară, în loc să o ducă-la primărie; mi-a slobozit-o abia 
după ce i-am plătit 150 lei, -sumă stabilită de el însuș. Pe motiv că 
şi altă dată mi-ar fi prins caii în grădină, ma silit să-i plătesc în to- 
tal 600 Jei. 

loan Jura declară: In noaptea de 21 August, șeful ocolului 
silvic, lon Galeriu mi-a prins caii în grădina sa și i-a închis la oco- 
lul silvic, ţinându-i acolo până în 24 August seara. In acest timp in- 
ginerul lon Galeriu nu numai că nu a hrănit caii. ci nu ma lăsat 
nici pe mine să-i hrănesc. Numai la intervenția parchetului din Ca- 
ransebeş mi-a slobozit caii. 

Maria Roșianu declară: Bărbatul meu, Alexandru Roșianu, fiind 
angajat păzitor de noapte la birourile ocolului silvic, inginerul lon 
Galeriu i-a dat ordin să meargă în grădina sa să o păzească ziua și 
noaptea, spunând să împuște animale şi oameni depotrivă. In acest 
scop a dat bărbatului meu armă și muniţie. Nevoind bărbatul meu să 
împuște vitele consătenilor săi și cu atât mai puțin pe înșiși consă- 
tenii săi, a rugat pe inginerul loan. Galeriu să-i permită să facă slujbă 
la biroul ocolului silvic, deoarece pentru paza âcestora primeşte plata 
dela. stat: Apoi-inginerul loan Galeriu a căutat să silească pe bărba- 
tul meu să mărturisească lucruri neadevărate în procesul ce-l are cu 
un vigil silvic. Declarând bărbatul meu că nu poate primi să fie mar- 
tor mincinos, inginerul lon Galeriu l-a dat afară din slujbă. Tot din 
aceste cauze ma dat afară și pe mine din slujbă, câci și eu eram 
servitoare la ocolul silvic. 


k * 
* 


Am reprodus aci o neînsemnată parte din brutalitățile și abuzu- 
rile ce se fac, fără teamă de vreo pedeapsă, pe spinarea unui popor 
din cale afară de nenorocit şi care ar îi vrednic de cea mai largă 
ocrotire şi solicitudine a statului român. In loc de aceasta, de săptă- 
mâni şi luni de zile zadarnic bat cu jalba lor pela toate uşile, căci. 
stăpânirea românească nu e dispusă să le, apere nici măcar viața.. 
Să ne pregătim deci, penti o nouă şi cumplită iobăgie.. 


P. NEMOIANU 


1161 
© BCUCluj 





Germania care nu plătește. 


— O comparaţie cu atitudinea Franţei la 1871. — 


Ne-a căzut în mâini, zilele trecute, una din numeroasele broșuri de propa- 
gândă în favoarea tratatului de pace dela Versailles, tipărite din grija guvernului 
francez. Intro fermă atrăgătoare, utilizând cu o. admirabilă pricepere cele mai 
elocvente dovezi grafice, autorul broşurei pune față în față, pe fiecare pagină, cele 
două concepţii cu totul deosebite de a suporta consecinţele unei înfrângeri: a Franţei 
a 1871 şi a Germaniei la 1923. TabIgure drit, adevăr impresionant, şi nu ne putem 
reține să nu-l copiem aici. 


La_10 Mai.1871, Franţa. a -semuat la Fraakiuzt tratatul de pace cu -Germa- 
nia. Supunându-se condiţiilor dictate de biruitor, pierdea Alsacia şi Lorena, obli- 
gându-se să plătească o despăgubire de război de 5 miliarde franci în aur, în 
termen de trei ani. Războiul nu costase pe Germania decât 900 milioane. Terito- 
riul francez avea să rămână ocupat de trupele germane până la plata complectă 
„a despăgubirilor, Franţa avea „o datorie publică de 26 miliarde de franci, adică 
de 13 ori mai mult decât produsul impozitelor sale. Populaţia sa fusese redusă 
la 36 milioane locuitori. Cu toate acestea, Franţa a făcut tot ceeace i-a stat in 
putinţă ca să plătească. Thiers spunea atunci : „Fiecare zi de întârziere a renaşterei 
comerciale și industriale a Franţei ii pricinuiește de o sută de ori mai mult rău, 
decât ar putea să-i facă bine o îndulcire a preliminarilor de pace, câştigată pe 
preţul unui noui frământări.“ Asociaţiunile particulare au deschis atunci liste de 
subscripții pentru a ajuta Franța să-și plătească datoria. Pretutindeni, în localuri 
publice, pe străzi, se strângeau obiecte de preţ, de aur și argint, pe care populaţia 
le oferea de bună voie ţărei. Aproape un milion de cetăţeni s'au grăbit să sub- 
scrie o sumă de 43 miliarde de franci, pentru plata despăgubirei, atunci când 
statul nu avea nevoie decât de o diferență de 3 miliarde. Cancelarul Bismarck 
văzând succesul acestui împrumut a spus: „Dacă aș îi ştiut, aş fi cerut france- 
zilor 25 de miliarde.“ Intr'adevăr, cu o regularitate neașteptată, Franţa a vărsat 
toată despăgubirea de război, inainte de termen. Deși ultima rată trebuia plătită 
şa 2 Martie 1874, Franţa a achitat această rată la 5 Septemvrie 1873. Cu șase luni 

mai de vreme de data stabilită prin tratat, ultimul batalion german părăsea teri- 
toriul francez. Creanţa care apăsa asupra Franţei era lichidată. 

Cu totul altfel a procedat Germania după semnarea tratatului de pace din 
Versailles, deia 26 lunie 1919 până astăzi. Și situaţia nu era aceeaș. Ffanța a re- 
nunţat la plata cheltuelilor ei de război, cari se urcă la suma de 200 miliarde de 
franci. Râsboiul a avut loc pe teritoriul ei, şi Franţa a suferit pagube enorme 
în sumă de peste 100 de miliarde. Germania s'a obligat prin tratat, să plătească 
62 miliarde de mărci-aur, reparaţiuni pentru devastările pricinuite în regiunea 
frontului. Germania are o datorie de război de 105 miliarde mărci, adică numai cu 
un Sfert mai mult decât produsul impozitelor. Niciuna din uzinele sale ma fost 
distrusă. Toată forța sa de producţie a rămas neatinsă. Dar nicăeri. şi nici cum 
nu se manifestă voința sa de a plăti. Declaraţia lui Scheidemann, fostul Cancelar 
german, a rămas piatra unghiulară a politicei tuturor guvernelor care s'au succe- 
dat de-atunci: „Tratatul este inaplicabil, chiar dacă s'ar face mari concesiuni. 
Pentru mine, este un petic de.hârtie, subt- care nu-mi voi aşeza niciodată semnă- 
tura“. A doua zi, după semnarea tratatului dela Versailles, ziarele germane 
au început o propagandă impotriva păcii. Şase sute de organizaţii naţionaliste 
s'au alcătuit în Germania pentru a împiedeca plata sumelor datorate. Subscripţii 
publice s'au lansat pentru a organiza rezistenţa pasivă împotriva obligaţiunilor 
impuse prin tratat, şi subscriitorii primesc cu mândrie certificatele de buni 
cetăţeni ai Germaniei învinse. Patru ani după iscălirea păcei dela Frankfurt, Franța 
achitase de mult despăgăbirile de război. Astăzi, la fiecare întrunire a Comisiei 
de reparaţii, se constată că Germania refuză să plătească. Germania datorează 
Franței, în contul reparațiunilor, 62.400.000 mărci aur și din această sumă n'a plătit 
până acum decât 1.779.745.000 mărci aur. 

Comparaţia este zdrobitoare şi arată limpede reaua credință a Ger- 
maniei. Armatele franceze sunt în Ruhr, pentru a constrânge guvernul din 
Berlin să adopte o altă atitudine. Franţa îşi: arată hotărârea fermă de a apăra 
executarea integrală a clauzelor, cari fac posibilă o reconstrucţie a ruinelor lăsate 
în urmă de un război, pe care nu Pà dorit: 

După o expresie fericită, Franţa după ce a câştigat războiul, va avea energia 
necesară pentru a „câştiga şi pacea.“ | De 
CRONICARUL CARPAȚILOR 

GAZETA RIMATĂ 


“Visul unui şef de trib 
Și uite-așa, poveștile se scurg... 


Era la Bădăcini, întrun amurg. 

Ghiulucă adormise pe un scaun, 

In vreme ce, cu barba lui de faun, 
Ilustrul popa Man îl ocrolea 
Să nu-l înțepe'n somn, vreo muscă rea... 
Și se făcea că'n primitoarea casă, , 

La umbra moale, umedă şi grasă 

A unei sălcii cu frunziș boltit, — 

(A fost o potrivire, negreşit, 

Căci și politica unchiuțului se știe, 

Sa întâmplat să fie cam... sălcie), — 

Și se făceă ziceam, că pe subt zid, 
Veneau pe rând tofi şefii de partid, 

Ca aită dată Friedrich Barbarossa 

Să ceară iertăciune, la Canossa. 


C'un ochi sever de Papă cam sașiu, 
De-asupra lor, tronă acum Maniu. 

Umil se 'nfățişau, în șir, cu toții, 

Și prea fudul:, priveau spre ei, nepoții... 


Erau acolo, pocăiți și trişti, 
` Cei mai aleși din capii ţărănişti : 

Rău ruşinat, cu fruntea în țărână, 

Stă Mihalache, numai intro rână ; 
Servil: vasal, îngenunchiase 'n prag, 
Și-şi închina cămaşa, ca pe-un steag... 
Argetoianu, mai să-i plângi de milă 
“Gemea subt pumnul greu al lui Boilă, 
Chiar Averescu, mândrul general, 

Se coborâse, iute de pe cal, 

Și 'n unitormă nouă de paradă 

Se prezentase, falnic, în ogradă 
Rostind cu glas emoționat și rar: 

= — „Primeşte-mă ?n oștirea ta, — câprar“ ! 
În fine, dus de nas de Agârbiceanu 
Cerù să jie ascultat Brătianu... 

O, ce politicos vorbea lonel, 

Și cât era de jos, de mititel, 

Când s'a rugat, ca o sfârlează, 
Jurându-se că el demisionează, 

Și lăcrimând într'una : — „Să mă crezi, 
„Nam fost de vină, să mă pardonezi! 


Cu sceptru 'n mâini, şedea senin, Ghiulucă, 
Și-un Mercedes îl aştepta să-l ducă, 
Stăpân nediscutat, stăpân etern, 

Cu Sever Dan la cârmă, — spre guvern! 


Dar vai! când s'a trezit, era 'ntuneric, 
Se spulberase visul cel feeric... 

Un plop uscat, pustiu și taciturn 

Se îmbrăcase 'ntrun costum nocturn, 
Și frunzele cădeau, — cu fiecare 
Parcă murea o nouă pertractare, — 
Și totul era trist după amurg... 


ȘI uite aşa, poveștile se scurg... 


ULPIU TRAIAN DUNGĂ 
rapsod sălăjean 

INSEMNĂRI 


Câmpina, repetat de-atâtea ori 


Redacţionale. — D. Octavian Goga, 
fiind serios bolnav la Ciucea, nu ne-a 
putut trimite pentru revistă obișnuita sa 
colaborare săptămânală. Redacţia Ță- 
rei Noastre şi-a îngăduit, totuş, să re- 
producă în fruntea acestui număr arti- 
colul scris la 1913 în Luceafărul, cu 
prilejul morţei tragice a lui Aurel Vlaicu. 


In amintirea lui Aurel Vlaicu. — 
La 13 Septemvrie se împlinesc zece 
ani dela căderea năprasnică a .aviato- 
rului ardelean Aurel Viaicu, în valea 
Prahovei. Numai cu un an inainte de 
isbucnirea războiului mondial, Vlaicu, 
feciorul de ţăran de la Binţinţi, se făcuse 
solul prevestitor. al trecerei Carpaţilor, 
pe aripile însuflețite ale sborului. A 
fost prima jertfă eroică pe care a ce- 
rut-o granița cea veche, înainte de a 
cădea și ea,sfărâmată.Au fost cele dintâi 
picături de sânge pe drumul izbândei 
de mai târziu. Pasărea măiastră, în- 
chegată de mâini înfrigurate, . intro 
tresărire a geniului românesc s'a .rosto- 
golit din înălțimea unui temerar elan 
de luptă. Peste trei ani, ostaşii cei 
mulți și fără nume ai aceluiaş ideal 
de cucerire a hotarelor dintre fraţi, 
porneau cu acelaș avânt să treacă 
„dincolo“, în Ardeal. Soarta a vrut ca 


şi de data aceasta, ‘triumful să fie ră- 


scumpărat cu prăbuşiri nenumărate. 
Brutalul accident de aeroplan de lângă 


a 


de- 
atunci incoace, ia astăzi proporțiile 
unui simbol. 


Din nefericire, simbolui nu-l vedem 


întrupat nicăeri.  Obişnuita noastră 
neprevedere față de orice trudă 
creatoare a făcut ca tipul aero- 


planului lui Vlaicu să dispară definitiv, 
odată cu pierderea aparatului zdrobit. 
Minunata mașină ma mai fost recon- 
stituită. 

Icoana primului sol al visului mile- 
nar de întregire naţională, realizat 
astăzi după grele sacrificii, mare să 
se șteargă însă, niciodată, din inima 
neamului său. 


Criza literară ardeleană. — Pornind 
dela o dare de seamă a noastră, asu- 
pra publicaţiilor literare cari apar as- 
tăzi în Ardeal, revista ilustrată Cosin- 
zeana din Cluj crede că poate fixa 
într'o scurtă notiță şi cauzele generale 
ale crizei literare actuale. Țapul ispă- 


„sitor ar fi, adică, politica... 


Cosinzeana e de părere că puţinii 
scriitori ardeleni, prinși şi ei în agre- 


` najul acaparator al vieţei publice, au 


rupt „legăturile literare și sociale“ din- 
tre ei, şi nu.se' mai pot aduna, ca al- 
tădată, în jurul aceluiaş cămin literar. 

Imputarea aceasta, aruncată preocu- 
părilor politice, nu e nici ea prea nouă. 
Am mai auzit-o şi altădată. Ne adu- 

cem aminte, de pildă, de frumosul! 
schimb de scrisori asupra  aceleiaş 
teme: politica şi literatura, dintre Ca- 
ragiale şi Vlahuţă. Discuţia ar putea 
să reinceapă, după: cum se vede, între 
alţii. 

Dar, noi stăruim să credem că mo- 
tivele dezorientării literare trebuiesc 
căutate în altă parte. E, ori-ce s'ar 
zice, pretutindeni, o îngrijitoare absență 
de ideal artistic. O răspântie sufletea- 
scă în faţa căreia o întreagă genera- 
ție s'a aşezat, nedumerită. Aceasta ar 
vrea să însemne, că nu ceeace e în 
stare să desbine pe scriitori constituie 
o piedică, ci tocmai ceeace ar putea 
să-i adune lipsește din mijlocul lor. 

Şi asupra acestei stări de lucruri, 
cine știe, s'ar mai putea reveni... 


O nouă publicaţie maghiară. — Se 
anunţă apropiata apariţie a unei alte 
publicaţii maghiare în Ardeal: Erdélyi 
Hirlap. N’am văzut încă cel dintâi nu- 
măr al noului nostru. confrate. Aştep- 
tăm, cu oarecare curiozitate, să ne 
dăm seama, întrucât era îndreptățită 
ivirea acestui nou organ al maghia- 
rimei din Ardeal, pe lângă cele exi- 
stente, carifsunt, şi aşa, destul de nu- 
meroase. 


Problema administravă. — D- losif 
lacob, fost prefect de Bihor şi profe- 
sor la Academia de drept din Oradea 
Mare, a extras intr'o îngrijită broşură 
de aproape o sută de pagini, articolele 
publicate în ziarul Tribuna din Oradea 
Mare, despre: „Probiema administra- 
tivă a Statului român întregit“. E o 
lucrare condensată, dovedind o temei- 
nică pregătire pe tărâmul juridic şi o 
rară pătrundere a necesităţilor poli- 
tice. D. losif lacob, examinând cu deo- 


sebire chestiunea : unifieărei. admini- . 


strative, schițează in linii indestul de 
precise, punctele de sprijin ale unei 
viitoare reforme, şi stabileşte, ca in- 


cheere, cele două etape prin care va 
trebui să trecem pentru a asigura o 
normală continuitate de drept: . 

1. Funcționarea sistemelor de admi- 
nistrație in vigoare în provinciile ali- 
pite şi in vechiul Regat, subt indru- 
marea regimului centralizărei politice 
şi de guvernământ; 

2. Desființarea acestor sisteme și. 
înlocuirea lor cu un sistem de admi- 
nistrație unitar, cu valabilitate pentru 
întreg teritorul statului român. 

Cu drept cuvânt, d. losit lacob se 
declară categoric împotriva experien- 
țelor penibile ce se fac în administraţia 
provinciilor alipite, cu oameni nepre- 
gătiţi şi nepricepuţi. Domnia-sa arată 
poate chiar prea multă grije pentru 
conservarea formelor „concrescute cu 
obiceiurile şi împrejurările locale“, cari 
de cele mai multe ori suut rezultatul unei 
concepțiuni protivnice intereselor noas- 
tre naționale. Dar, e mai presus de 
orice îndoială, că. felul său de a con- 
cepe problema administrativă dela noi, 
se orientează, sigur și priceput, către 
o desăvârșită unificare a sistemelor în 
vigoare astăzi. 

lată pentruce recomandăm cu căl- 
dură cartea d-lui Iosif Iacob, cetitorilor 
noştri. 


lar alegerea deia „Astra“. — 
E, probabil, o mare sărăcie de subiecte 
ìn redacţia Patriei. Altfel au se ex- 
plică, faptul că microscopica gazetă 
a dlui lutiu Maniu se ocupă din nou 
de alegerea dlui Goldiș la „Astra“. Ca 
de obicei însă, pricepuţii ucenici ai 
părintelui Agârbiceanu țin mortiş să 
se acopere de ridicol, bătând apa în 
piuă cu „eşecul“ nostru dela adunarea 
„Asociaţiei“. Ar fi greu să mai răs- 
pundem Patriei, încă odată, când am lă- 
murit aci, şi pentru totdeauna, de ce 
nu ne-am dus să impiedecăm glorio- 
sul succes de unul singur al vice- 
preşedintelui partidului național. 

Vom releva cel mult, așa, în trecere, 
hazlia contrazicere pe care câlăresc 
adversarii noştri. Pentrucă, Patria nici 
nu renunță să susțină că patronii săi 
mau tăcut politică la „Asociaţie“, nici 
nu se îndură să nu vorbească despre 
„succesul partidului național“ la adu- 
narea dela Timișoara... Apoi, ştiţi, şire- 
tenia are şi ea o margine. 


Jocuri de societate. Nu se pot numi 
aitiel micile distracţii, născocite dela 
o vreme de către foarte mulți conce- 
tățeni, cari doresc cu orice preţ så se 
amuze, prin cafenele, prin saloane ori 
prin gazete din provincie, şi cari alcătu- 
iesc în fiecare zi o nouă listă a viitorului 
guvern. Am cetit, deunăzi, una foarte a- 
muzantă, până și intr'o foaie pentru po- 
por, Strecurată acolo de imaginaţia 
Suprâ-încălzită a unuia dintre nume- 
roşii Oameni de legătură ai partidului 
național. 

Cam acecaş origine trebuie să aibă 
desigur, şi combinaţia ministerială pe 
care o desvăluieşte acum confratele 
nostru Timpul, organul persona! al dlui 
Alexandru Marghiloman. Ziarul Timpul 
face „destăinuirea“ că in Decemvrie 
1921, şeful partidului conservator-pro- 
gresist ar fi pr:pus Regelui formarea 
unui guvern de coaliție, cu d-nii ge- 
neral Averescu, luliu Maniu și (fireşte!) 
Alexandru Marghiloman. : 

Lucrul nu e imposibil. Oti și d. Mar- 
ghiloman amator de asemenea jocuri 





de societate. Se inșală însă, dacă își 
închipuie că gluma de mai sus a fost 
la vremea ei, mai bună decât altele. 
Dovadă despre aceasta e insuși fap- 
tul că nimeni n'a ştiut până acum ni- 
mic despre ea, deşi datează de aproape 
doui ani. 

Nu  imputăm nimănui aceste u- 
șoare plăceri nevinovate. Cum vreţi să 
se consoleze puţin bărbaţii politici 
in disponibilitate? 


Cărţi și reviste. Cosinzeana, N-rii 
16—17 din 10 Septemvrie, cu versuri 
şi proză de T. Turel; Gr. Vâja, Maria 
Cioban, Gh. Butnar, Petrea Dascălul 
etc. O frumoasă schiță” de Jan Neruda 
tradusă din limba cehă de abatele: 
Zavoral şi Horia Petrescu, apói nume- 
roase ilustrații. 


Junimea literară, excelenta revistă 
din Cernăuţi -de sub direcția d-lui I. 
Nistor. N-rii 8—9 din August— Sep- 


temvrie, cu un foarte bun articol al» 


d-lui Alex. leşan intitulat „Filosofia ca 
ştiinţă şi funcţiune socială“, versuri şi 
proză de G. Rotică, V. Tempeanu, Gr. 
Vâja, N. Tuliu, N. Dracea, M. Şteţă- 
nescu, V. Morar, C. Berar. O bogată 
cronică literară, culturală și socială. 

Democrația N-rui 8—9 pe August— 
Septemvrie. Articole de d-nii |. G. Duca, 
Misir, Barzan, Pavel Kuzminski, Geor- 
ges Szurig şi Const. Lungu, şi o bo- 
gată cronică externă, internă și finan- 
ciară. 

